ปจด มาวันที่ 25-29 มิ.ย. แล้วมีอะไรกับแฟนวันที่ 13 ก.ค. โดยไม่ได้ป้องกัน แต่กินยาคุมฉุกเฉินแบบเม็ดเดียวไปวันที่ 15 กค แล้วก็มีอะไรกับแฟนอีกวันที่ 22 แล้วกินยาคุมแบบฉุกเฉินอีก และหลังจากนั้น ปจด ยังไม่มาจนถึงวันนี้ 28 ส.ค. แต่จะมีเหมือนตกขาว มีกลิ่น แถมมีอาการคันร่วมด้วย อาการแบบนี้มีโอกาสท้องมั้ยค่ะ
สวัสดีค่ะ หากประจำเดือนมาวันที่ 25 มิ.ย. การมีเพศสัมพันธ์ในวันที่ 13 ก.ค. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไป ภายในช่วง 24-48 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 75%ส่วนการมีเพศสัมพันธ์ในวันที่ 22 ส.ค. หากได้ทานยาคุมฉุกเฉินไปอีก ยาคุมฉุกเฉินก็จะช่วยป้องกันการตั้งครรภ์ได้ประมาณ 58%-95% ขึ้นอยู่กับความรวดเร็วในการทานหลังจากมีเพศสัมพันธ์สำหรับการที่ประจำเดือนยังไม่มานั้น สาเหตุอาจเกิดจากผลของยาคุมฉุกเฉินได้ โดยเฉพาะการทานไปถึง 2 ครั้งในช่วงเวลาใกล้ๆ กัน ย่อมมีผลต่กการทำงานของรังไข่ได้มาก ดังนั้น ควรรประจำเดือนไปอีกซักระยะก่อนค่ะ หากประจำเดือนไม่มาภายใน 2 สัปดาห์ นับจากที่ได้มีเพศสัมพันธ์ในวันที่ 22 ส.ค. ก็ควรตรวจหาการตั้งครรภ์ดูค่ะส่วนอาการตกขาว มีกลิ่นและคัน ไม่ใช่อาการของการตั้งครรภ์ แต่อาจเกิดจากการติดเชื้อต่างๆ ในช่องคลอด เช่น ติดเชื้อราในช่องคลอด ติดเชื้อปรสิตในช่องคลอด มีการอักเสบจากเชื้อแบคทีเรีย เป็นต้น ดังนั้น หากอาการตกขาวมีกลิ่นและคัน เป็นอย่างต่อเนื่อง ก็ควรไปพบแพทย์เพื่อตรวจหาสาเหตุค่ะ